CELEX: 62018TA0269
Language: bg
Date: 2019-05-08 00:00:00
Title: Дело T-269/18: Решение на Общия съд от 8 май 2019 г. — Inditex/EUIPO — Ffauf Italia (ZARA) (Марка на Европейския съюз — Производство по възражение — Заявка за словна марка на Европейския съюз „ZARA“ — По-ранни национални словна и фигуративна марки „LE DELIZIE ZARA“ и „ZARA“ — Доказване на реалното използване на по-ранните марки — Член 47, параграфи 2 и 3 от Регламент (ЕС) 2017/1001 — Член 18, параграф 1 от Регламент 2017/1001 — Задължение за мотивиране)

8.7.2019   
            
            
               BG
            
            
               Официален вестник на Европейския съюз
            
            
               C 230/40
            
         
      Решение на Общия съд от 8 май 2019 г. — Inditex/EUIPO — Ffauf Italia (ZARA)
      (Дело T-269/18) (1)
      
      (Марка на Европейския съюз - Производство по възражение - Заявка за словна марка на Европейския съюз „ZARA“ - По-ранни национални словна и фигуративна марки „LE DELIZIE ZARA“ и „ZARA“ - Доказване на реалното използване на по-ранните марки - Член 47, параграфи 2 и 3 от Регламент (ЕС) 2017/1001 - Член 18, параграф 1 от Регламент 2017/1001 - Задължение за мотивиране)
      (2019/C 230/50)
      Език на производството: испански
      
         Страни
      
      
         Жалбоподател: Industria de Diseño Textil, SA (Inditex) (Артейхо, Испания) (представители: G. Macías Bonilla, G. Marín Raigal и E. Armero Lavie, адвокати)
      
         Ответник: Служба на Европейския съюз за интелектуална собственост (представител: J. Crespo Carrillo)
      
         Друга страна в производството пред апелативния състав на EUIPO, встъпила в производството пред Общия съд: Ffauf Italia SpA (Риезе Пио Х, Италия) (представители: P. Creta, A. Lanzarini, B. Costa, A. Sponzilli и M. Lazzarotto, адвокати)
      
         Предмет
      
      Жалба срещу решението на пети апелативен състав на EUIPO от 2 февруари 2018 г. (съединени преписки R 359/2015-5 и R 409/2015-5), постановено в производство по възражение между Ffauf Italia и Inditex
      
         Диспозитив
      
      
                  1)
               
               
                  
                     Отменя Решение на пети апелативен състав на Службата на Европейския съюз за интелектуална собственост (EUIPO) от 2 февруари 2018 г. (съединени преписки R 359/2015-5 и R 409/2015-5), постановено в производство по възражение между Ffauf Italia SA и Industria de Diseño Textil, SA (Inditex), в частта, отнасяща се до „консервирани, замразени, сушени, варени и печени плодове и зеленчуци, желета, конфитюри и компоти, млечни произведения, хранителни масла и мазнини“ от клас 29 по смисъла на изменената и ревизирана Ницска спогодба относно международната класификация на стоките и услугите за регистрация на марки от 15 юни 1957 г., и до стоките „ориз, тапиока, саго, брашно и произведения от зърнени храни, хляб, сладкиши и захарни изделия, мая, бакпулвер, сол, горчица, оцет, сосове (подправки), подправки, оризови закуски“ от клас 30, „пресни зеленчуци“ от клас 31 и „пресни сокове“ от клас 32, както и до услугите „продажба на дребно и на едро в търговски обекти, чрез световни компютърни мрежи, по каталог, по пощата, по телефона, чрез радио и телевизия и други електронни средства на консервирани, замразени, сушени, варени и печени зеленчуци, хранителни масла, ориз, брашно и произведения от зърнени храни, хляб, оцет, сосове (подправки)“ от клас 35 и „ресторантьорство, ресторанти на самообслужване, закусвални“ от клас 43.
                  
               
            
                  2)
               
               
                  
                     EUIPO и Ffauf Italia понасят наред със своите и съдебните разноски на Industria de Diseño Textil (Inditex), направени в производството пред Общия съд.
                  
               
            
         (1)  ОВ C 231, 2.7.2018 г.